Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7241

(3) Az (1) és (2) bekezdéstől eltérve, a közös vámtarifa 24.02 vámtarifaszáma alá tartozó feldolgozott dohány, amelyet a Kanári-szigeteken dolgoztak fel, a Közösség vámterületén a vámkontingenseken belül vámmentességben részesül. E kontingenseket a Tanács a Bizottság javaslata alapján, minősített többséggel nyitja meg és osztja ki, referenciaalapként az utolsó olyan öt év legjobb három évének átlagát véve, amelyre vonatkozóan statisztika rendelkezésre áll. A Tanács kellő időben jár el ahhoz, hogy e kontingensek megnyitásáról és kiosztásáról 1986. január 1-jén rendelkezzen. Egy olyan helyzet elkerülése érdekében, amelyben ez a rendelkezés egy vagy több tagállamban gazdasági nehézségeket eredményez a behozott feldolgozott dohány valamely másik tagállamba történő továbbküldése miatt, a Bizottság a tagállamokkal folytatott konzultációt követően elfogadja a közigazgatási együttműködés valamennyi szükségesnek bizonyuló módszerét.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes